Dva kandidata za odbornike Srpskog pokreta Dveri, od kojih je jedan i nosilac liste – Milan Grubetić, privedena su u stanicu policije jer su javnosti objavili letak koji pokazuje na koji način Srpska napredna stranka kupuje glasove, tvrde iz Dveri.

„Srpski pokret Dveri oštro protestvuje zbog pritasaka režima na kandidate Dveri na lokalnim izborima u Kostolcu. Iako je ovaj letak objavljen od strane brojnih lica i postoje svedoci koji tvrde da je to originalan materijal Srpske napredne stranke, kandidati Srpskog pokreta Dveri privedeni su i od njih je tražena izjava“, navode u saopštenju.

Dan pred izbore u Kostolcu, predstavnici „napredne“ vlasti su otišli korak dalje u pritiscima nad svima koji misle drugačije, dodaju iz Dveri.

„Smatramo da je ovo do sada nezapamćen pritisak nad kandidatima opozicije,a da su oni koji kupuju glasove ti koji treba da daju izjave u policiji i da krivično odgovaraju“, navodi se u saopštenju. „Da je Srpski pokret Dveri u pravu kada upozorava na ove neregularnosti govori i snimak koji je sinoć napravljen u kostolačkom naselju Kanal, a na kojem se vidi kako dan uoči izbora predstavnici Srpske napredne stranke dele pakete sa hranom i na taj način „kupuju“ glasove. Snimak je prosleđen policiji, a osoba koja je tim povodom privedena je izjavila da paketi nemaju veze sa izborima i da su to „novogodišnji paketići“. Izgleda je Deda Mraz poranio u Kostolac i da se taj Deda Mraz zove Aleksandar Vučić.“

Uz saopštenje su priložili i snimak, ali on kasnije nije mogao da se pogleda.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se